# Víctor Valero Valero

Víctor Valero Valero (València, 13 d'abril de 1958) és un artista faller, il·lustrador i pintor. Va estudiar Belles Arts a l'antiga Escola de Sant Carles i va obtindre el títol el 1983. Simultanejant els seus estudis artístics, va entrar a treballar en el taller que Virgilio Torrecilla tenia a la Ciutat de l'Artista Faller, on va aprendre els primers conceptes sobre la creació de falles.
En 1983, aconsegueix realitzar la seua primera falla infantil per a la comissió on va pertànyer, durant la seua infantesa i primera adolescència, Dalt-Sant Tomeu que, malgrat estar signada com la comissió, va fer íntegrament.
En 1984 aconsegueix els seus primers contractes amb les comissions Ripalda-Soguers i Mendizabal-Godella de Burjassot amb els quals obté el carnet d'artista faller infantil del Gremi d'Artistes Fallers de València i el ninot indultat infantil de les falles de Burjassot en aquest mateix any.
Després d'aquestes experiències en la creació de falles inicia un període de 10 anys dedicats a la il·lustració i el disseny gràfic i no serà fins a 1994 quan torne a signar la falla infantil de Misser Rabasa-Poeta Maragall, treballant en la realització de falles infantils i grans fins a l'any 2018 en què sol·licita l'excedència en el Gremi d'Artistes Fallers per a iniciar un període de reflexió i la recuperació de altres activitats artístiques més oblidades, com la il·lustració, la pintura i altres noves com l'art urbà.
Al llarg dels anys ha col·laborat en el disseny i il·lustració de llibrets per a comissions com la de Associació Cultural Fallera Na Jordana creant la seua mascota la Jordaneta Beibi i també ha col·laborat amb Miguel Santaeulalia en el disseny d'escenes per a falles com a "Ull que l'estan pentinant" i “El verí del teatre”. També va esbossar dues falles per a Manolo Martín, una d'elles destinada a la commemoració de l'aniversari del supermercat Nusico, que no va arribar a materialitzar-se, i la falla per la comissió Universitat Vella-Plaça de Partriarca al 1992.
A partir dels projectes realitzats per a les seues falles, ha organitzat exposicions col·lectives de caràcter temàtic i la seua subhasta amb fins solidaris, sent beneficiàries diferents ONG i associacions de la ciutat de València. També ha participar en altres iniciatives artístiques dins del grup "Projecte Encés" o l'exposició "Màscares". del mateix col·lectiu.
La seua signatura ha anat evolucionant al llarg de quasi 40 anys de professió, sent primer Valero Bis, Víctor Valero, Marc Martell sobretot en la il·lustració, falles i pintura en períodes que van des d'últims dels 70 fins a 2018.

## Referències

* ↑ Játiva, Juan Manuel «Les falles enteses com una de les Belles Arts». Quadern. El País, 15-03-2012, pàg. 6.
* ↑ ESBRÍ, Iván «Víctor Valero. Back to the Carton Age». Llibret de la comissió Ripalda-Beneficència-Sant Ramon 2016, 17-01-2016, pàg. 28-39.
* 1 2 CASTELLÓ, Joan «Víctor Valero: Una aposta tenaç perquè la modernitat arribe a les Falles». Cendra n. 2, pàg. 23-26.
* ↑ «Felip cierra el taller y Víctor Valero pide una excedencia» (en castellà). Las Provincias, 01-05-2018. [Consulta: 4 desembre 2018].
* 1 2 «Víctor Valero: El mestre silenciós de les infantils». Levante-EMV, 21-05-2016. [Consulta: 4 desembre 2018].
* ↑ «Treballant per l'esperança» (en castellà). Culturplaza. [Consulta: 4 desembre 2018].
* ↑ «L'art que apareix i desapareix». Levante-EMV, 12-01-2011. [Consulta: 4 desembre 2018].
* ↑ «'Todos somos ninots'» (en castellà). El Mundo, 12-03-2014. [Consulta: 4 desembre 2018].
* ↑ SERRA, Xavier «Jo també sóc admirador de Marc Martell (i de Víctor Valero)». El Turista Fallero, 01-03-2017.

## Bibliografia

* RAMÍREZ, Pablo: "Còmic: de les catacumbes al copyright (1975-1985)", Batlia, número 6, primavera-estiu 1987, pàgines 114-122.
* SEGARRA, Marina: "La segona generació", Batlia, número 6, primavera-estiu 1987, pàgines 123-128.

## Enllaços externs

* «Víctor Valero» (en castellà). BDFallas. [Consulta: 21 març 2020].
* «Víctor Valero» (en castellà). Cendra Digital. [Consulta: 21 març 2020].
* a dosmanzanas.com (castellà)